Lajniak obyčajný

Lajniak obyčajný (Geotrupes stercorarius) je zástupca čeľade lajniakovité na Slovensku. Patrí do radu chrobáky.

Tento chrobák, ľudovo nazývaný tiež hovnivál, je do 2,5 cm dlhý. Telo má oblé, tvrdé a tmavé, niekedy s modrými odleskami. Má šesť nôh s výbežkami a dve krátke tykadlá. Hlava je oddelená plytkou drážkou od tela a tvorí zhruba jednu tretinu z celkového tela.

Jeho larvy sa živia trusom bylinožravých zvierat, a preto sa často nachádza pri zdroji - maštaliach a zvieratách. Kopú si až 50 cm chodby, do ktorých kladú vajíčka. Tie prikryjú guličkami trusu, ktoré po vyliahnutí slúžia ako obživa po dobu 1 roka. Môžu klásť vajíčka aj do guličky trusu. Po roku sa z larvy vyliahne dospelý chrobák.

Iné projekty 

Lajniakovité